इन खाद्यों के भी ऊपर बताए परिणाम होते हैं। कीटनाशक और अन्य रसायन शरीर की पाचक अग्नि को बाधा पहुँचाते हैं और तरल पदार्थों की ग्रहणता बढ़ा देते हैं। ये शरीर को थुलथुला कर देते हैं। प्रसंस्करित और संरक्षित खाद्य पदार्थों में खराब होने से बचानेवाले प्रिजर्वेटिव और रंगों आदि के रूप में रसायनों की कुछ मात्रा होती है, जो कि प्राकृतिक खाद्य में नहीं होती और जैविक प्रणाली की प्रकृति के विपरीत होती है। ये सामान्य तौर पर वात और पित्त का असंतुलन पैदा कर देते हैं और रक्त को अशुद्ध कर देते हैं। इससे बाद में शरीर के जल तंत्र (वात और कफ) पर असर पड़ता है। अगर इन खाद्यों को अधिकता में लिया जाए, तो ये अंतत: शरीर की तीनों ऊर्जाओं में गड़बड़ी पैदा कर देते हैं और शरीर को भारी तथा थुलथुला करने के साथ-साथ अनेक बीमारियाँ पैदा कर देते हैं।